b"\n_START_ARTICLE_\nConstituci\xc3\xb3 corsa\n_START_PARAGRAPH_\nLa Constituci\xc3\xb3 corsa, votada pels representants corsos el novembre de 1755 a la Cunsulta de Corti, \xc3\xa9s sovint considerada com la primera constituci\xc3\xb3 del m\xc3\xb3n modern, encara que relativament desconeguda, eclipsada per la Constituci\xc3\xb3 dels Estats Units de 1787 (en la qual s'inspir\xc3\xa0), encara en vigor._NEWLINE_Iniciada per Pascal Paoli, es benefici\xc3\xa0 de les reflexions de Jean-Jacques Rousseau, a qui Paoli havia demanat la redacci\xc3\xb3 del document. Tanmateix, la seva redacci\xc3\xb3 no es corresponia amb la realitat interior de l'illa i deix\xc3\xa0 d'estar en vigor quan la Rep\xc3\xbablica de C\xc3\xb2rsega fou abolida despr\xc3\xa9s de la batalla de Ponte Novu._NEWLINE_Havia estat precedida per la Primera constituci\xc3\xb3 corsa, votada al Cunventu Sant'Antone de Casabianca el 30 de gener de 1735 quan s'havia proclamat per primer cop la independ\xc3\xa8ncia corsa. Es va aprovar una segona constituci\xc3\xb3 corsa el 1794 de curta duraci\xc3\xb3 durant el Regne Anglo-Cors (1794\xe2\x80\x9396) i va introduir el sufragi censitari."